Diari Oficial de la Generalitat Valenciana


Sumari del DOGV 9794, del 22-02-2024 (2024/1515)

RESOLUCIÓ de 13 de febrer de 2024, de la Sotssecretaria de la Conselleria de Sanitat, per la qual es concedix l'autorització sanitària per a implant de teixit ossi per a odontologia al centre Idem, del Campello (Alacant).
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9794

Data del DOGV
:   22-02-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/1515


Data del document
:   13-02-2024

Organisme emissor
:   Conselleria de Sanitat

Tipus de document
:   Resolució

Descriptors 

:   * establiment hospitalari

RESOLUCIÓ de 13 de febrer de 2024, de la Sotssecretaria de la Conselleria de Sanitat, per la qual es concedix l'autorització sanitària per a implant de teixit ossi per a odontologia al centre Idem, del Campello (Alacant). [2024/1515]  
El coordinador del centre va presentar una sol·licitud de concessió d'autorització sanitària per a implant de teixit ossi per a odontologia al centre Idem, amb data 18 d'agost de 2023.  
El director del Programa de Trasplantaments de la Comunitat Valenciana va informar favorablement sobre la concessió de l'autorització sanitària.  
  
Fonaments jurídics  
- Ordre de 26 de febrer de 2008, del conseller de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules.  
- Reial decret llei 9/2014, de 4 de juliol, pel qual s'estableixen les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans i s'aproven les normes de coordinació i funcionament per al seu ús en humans.  
- Decret 157/2014, de 3 d'octubre, del Consell, pel qual s'estableixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat.  
- Ordre 7/2017, de 28 d'agost de 2017, de la Conselleria de Sanitat Universal i Salut Pública per la qual es desenvolupa el Decret 157/2014, de 3 d'octubre, pel qual s'estableixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat.  
- Ordre 4/2023, de 13 d'octubre, de la Conselleria de Sanitat, per la qual es desenvolupa el Decret 135/2023, de 10 d'agost del Consell, d'aprovació del Reglament orgànic i funcional de la Conselleria de Sanitat.  
Vist l'expedient instruït a aquest efecte, els preceptes legals citats i els altres d'aplicació pertinent, resolc:  
Concedir al centre Idem l'autorització sanitària per a:  
Implant de teixit ossi per a odontologia per un període de 4 anys, els responsables tècnics del qual són François Noel Michel Bouillard i Arnaud J. P. Caillere.  
  
Qualsevol modificació substancial en les condicions o requisits que van motivar aquesta autorització haurà de ser notificada a aquesta sotssecretaria, i podrà donar lloc a la seua revisió o, fins i tot, a la revocació de l'autorització si les modificacions suposen una alteració substancial de les circumstàncies que van justificar la concessió. A l'efecte de l'activitat que s'autoritza, el centre queda sotmés a la inspecció i el control d'aquesta conselleria.  
Aquesta resolució es notifica a les persones interessades, amb l'advertiment que no esgota la via administrativa i contra aquesta poden interposar recurs d'alçada, davant el conseller de Sanitat, en el termini d'un mes comptat a partir de l'endemà de la data de notificació, d'acord amb el que s'estableix en l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 13 de febrer de 2024.- El sotssecretari: Álvaro Cuadrado González.